joelniklaus/EU_Wikipedias huggingface dataset:
Τζάνετ Λι

Η Τζάνετ Λι (αγγλικά: Janet Leigh; γεννημένη ως Jeanette Helen Morrison; 6 Ιουλίου 1927 - 3 Οκτωβρίου 2004) ήταν Αμερικανίδα ηθοποιός, τραγουδίστρια, χορεύτρια και συγγραφέας, με μια καριέρα που εκτείνεται πάνω από πέντε δεκαετίες. Μεγαλωμένη στην Καλιφόρνια από γονείς της μεσαίας εργατικής τάξης, η Λι ανακαλύφθηκε σε ηλικία 18 ετών από την ηθοποιό Νόρμα Σίρερ, η οποία τη βοήθησε να υπογράψει συμβόλαιο με την Metro-Goldwyn-Mayer.

Βιογραφία
Η Λι εμφανιζόταν αρχικά σε ραδιοφωνικά προγράμματα προτού κάνει την πρώτη της εμφάνιση στον κινηματογράφο στην δραματική ταινία The Romance of Rosy Ridge (1947). Με την MGM, εμφανίστηκε σε πολλές ταινίες που κάλυπταν μια ευρεία ποικιλία ειδών, μεταξύ των οποίων το δράμα Φυγάς του τρόμου (Act of Violence, 1948) και Μικρές κυρίες (Little Women, 1949), την κωμωδία Angels in the Outfield (1951), την ρομαντική Σκαραμούς, ο εκδικητής (Scaramouche, 1952), το γουέστερν Ο τελευταίος ζωντανός (The Naked Spur, 1953) και την κωμωδία Τρεις εβδομάδες ζωής (Living It Up, 1954). Ενσάρκωσε δραματικούς ρόλους στα τέλη της δεκαετίας του 1950, σε ταινίες όπως στο Σαφάρι, το καραβάνι της ζούγκλας (Safari, 1956) και στο νουάρ Ο άρχων του τρόμου (Touch of Evil, 1958).

Η Λι απέκτησε την μεγαλύτερη επιτυχία μετά τον πρωταγωνιστικό ρόλο της ως Μάριον Κρέιν στην ταινία του Άλφρεντ Χίτσκοκ Ψυχώ (1960), για την ερμηνεία της κέρδισε την Χρυσή Σφαίρα Καλύτερου Β' Γυναικείου Ρόλου και υποψηφιότητα για Όσκαρ Καλύτερου Β' Γυναικείου Ρόλου. Συνέχισε να εμφανίζεται σε ταινίες, μεταξύ των οποίων στις Ο πειρασμός (Bye Bye Birdie, 1963), F.B.I φάκελος 17, άκρως εμπιστευτικό (Harper, 1966), Ο τρόμος βγήκε απ' τη γη (Night of the Lepus, 1972), και Boardwalk (1979). Έκανε την πρώτη της εμφάνιση στο Μπρόντγουεϊ το 1975 σε μια παραγωγή του Murder Among Friends. Εμφανίστηκε επίσης σε δυο ταινίες τρόμου με την κόρη της, Τζέιμι Λι Κέρτις: Η ομίχλη (The Fog, 1980) και Halloween H20: Είκοσι χρόνια μετά (Halloween H20: 20 Years Later, 1998).

Παράλληλα ως ηθοποιός, η Λι έγραψε τέσσερα βιβλία από το 1984 έως το 2002, δυο από τα οποία ήταν μυθιστορήματα. Η Λι έκανε δυο γάμους σύντομης διάρκειας ως έφηβη (ένας εκ των οποίων ακυρώθηκε) προτού παντρευτεί τον ηθοποιό Τόνι Κέρτις το 1951. Το ζευγάρι πήρε διαζύγιο το 1962, και μετά τον πρωταγωνιστικό ρόλο της στην ταινία Κάτω από έναν άλλο ήλιο (The Manchurian Candidate) την ίδια χρονιά, η Λι ξαναπαντρεύτηκε και απογείωσε ξανά την καριέρα της. Πέθανε τον Οκτώβριο 2004 σε ηλικία 77 ετών.

Παραπομπές

Εξωτερικοί σύνδεσμοι
 
 
 
 
 Reelclassics.com Page
 Janet Leigh at Virtual History
 Janet Leigh Collection available at the Holt-Atherton Special Collections and Archives

Αμερικανίδες ηθοποιοί κινηματογράφου
Αμερικανίδες τραγουδίστριες
Αμερικανοί συγγραφείς
Πέταρ Λούμπαρντα

Ο Πέταρ Λούμπαρντα (Σερβικά:Петар Лубарда , 27 Ιουλίου 1907 - 13 Φεβρουαρίου 1974) ήταν Σέρβος και Γιουγκοσλάβος ζωγράφος.

Βιογραφία 
Γεννήθηκε στο Λιουμπότεν , κοντά στο Τσέτινιε, τότε μέρος του Πριγκιπάτου του Μαυροβουνίου . Ο πατέρας του ήταν αξιωματικός του Βασιλικού Γιουγκοσλαβικού Στρατού που σκοτώθηκε από τους Γιουγκοσλάβους Παρτιζάνους , γεγονός που άφησε ένα σημάδι στην καριέρα και την ανατροφή του Λούμπαρντα. Πέρασε ένα μέρος της ζωής του σε ένα γερμανικό στρατόπεδο φυλακών. Ο Λούμπαρντα αυτοανακηρύχθηκε Σέρβος και έστειλε μια επιστολή ζητώντας να συμπεριληφθούν αυτές οι πληροφορίες ως μέρος της βιογραφίας του σε επερχόμενους καταλόγους τέχνης, καθώς και να απαιτήσει να παρουσιαστεί το έργο του ως μέρος του καλλιτεχνικού περιπτέρου της Σερβίας.

Σπούδασε ζωγραφική στο Βελιγράδι και το Παρίσι . Από το 1932 μέχρι το θάνατό του έζησε στο Βελιγράδι, με εξαίρεση την περίοδο 1946-1950, όταν ήταν καθηγητής σε μια σχολή τέχνης στο Χέρτσεγκ Νόβι. Το έργο του είναι εμπνευσμένο από τη Σερβική ιστορία και το τοπίο του Μαυροβουνίου.

Το πιο προτιμώμενο θέμα του ήταν η ιστορική Μάχη του Κοσσυφοπεδίου το 1389, την οποία ο Λούμπαρντα ζωγράφισε σε διάφορες μορφές σε περισσότερες από 30 εκδόσεις.

Ο Λούμπαρντα κέρδισε πολλά βραβεία, όπως το διάσημο Βραβείο Χέρντερ , το Μετάλλιο της Τιμής από την Calcutta Art Society το 1968 και πολλά άλλα βραβεία σε Ευρώπη , Βραζιλία , Νέα Υόρκη και Μπιενάλε του Τόκιο .

Σέρβοι ζωγράφοι
Φρούριο του Βελιγραδίου

Το Φρούριο του Βελιγραδίου (Σερβικά : Београдска тврђава ,Beogradska Tvrdjava ), αποτελείται από το παλιό φρούριο (Άνω και Κάτω Πόλη) και το πάρκο του Καλεμέγκνταν στην συμβολή των ποταμών Σάβα και Δούναβη , σε αστική περιοχή του σύγχρονου Βελιγραδίου. Βρίσκεται στο δήμο Stari Grad (Παλαιά Πόλη) του Βελιγραδίου . Το Φρούριο του Βελιγραδίου ανακηρύχθηκε Μνημείο Πολιτισμού Εξαιρετικής Σημασίας το 1979, και προστατεύεται από τη Δημοκρατία της Σερβίας. Είναι το πιο δημοφιλές τουριστικό αξιοθέατο στο Βελιγράδι, με την Σκαντάρλια να είναι το δεύτερο. Δεδομένου ότι η είσοδος είναι δωρεάν, εκτιμάται ότι ο συνολικός αριθμός επισκεπτών (αλλοδαποί, εγχώριοι, πολίτες του Βελιγραδίου) είναι πάνω από 2 εκατομμύρια ετησίως.

Βελιγράδι
Joss Stone

Η Joscelyn Eve Stoker (11 Απριλίου 1987), περισσότερο γνωστή με το καλλιτεχνικό όνομα Joss Stone, είναι Βρετανίδα τραγουδίστρια, στιχουργός και ηθοποιός. Απέκτησε φήμη στα τέλη 2003 με τον πρώτο δίσκο της, The Soul Sessions, που έγινε πλατινένιος και βραβεύτηκε με το Mercury Prize το 2004. Ο δεύτερος δίσκος της, Mind Body & Soul (2004), που έγινε και αυτός πλατινένιος, κατέλαβε την πρώτη θέση στο UK Albums Chart και περιλάμβανε την επιτυχία "You Had Me", το πιο πετυχημένο single της Stone σύμφωνα με το UK Singles Chart. Τόσο ο δίσκος όσο και το single έλαβαν μια υποψηφιότητα στα βραβεία Grammy το 2005, ενώ η ίδια η Stone ήταν υποψήφια στην κατηγορία Καλύτερη Πρωτοεμφανιζόμενη Καλλιτέχνης. Στην ετήσια δημοσκόπηση των κριτικών της μουσικής, την Sound of 2004, κατέλαβε την πέμπτη θέση. Έγινε η νεότερη Βρετανίδα τραγουδίστρια που κατέλαβε την πρώτη θέση στο UK Albums Chart. Ο τρίτος δίσκος της, Introducing Joss Stone, κυκλοφόρησε τον Μάρτιο 2007, έγινε χρυσός και ο πρώτος δίσκος της Stone που μπήκε στο top five στις ΗΠΑ.

Κυκλοφόρησε τον τέταρτο δίσκο της, Colour Me Free!, στις 20 Οκτωβρίου 2009, που μπήκε στο top 10 στο Billboard, και τον πέμπτο δίσκο της, LP1, στις 22 Ιουλίου 2011, που μπήκε και αυτό στο top 10 στο Billboard. Καθ'όλη την διάρκεια της καριέρας της, η Stone πούλησε 15 εκατ. δίσκους παγκοσμίως και έγινε μια καλλιτέχνης με τις καλύτερες πωλήσεις την δεκαετία του 2000 και η Βρετανίδα καλλιτέχνης με τις καλύτερες πωλήσεις όλων των εποχών. Οι τρεις πρώτοι δίσκοι της πούλησε πάνω από 2,722,000 αντίτυπα στις ΗΠΑ, ενώ οι πρώτοι δυο δίσκοι πούλησαν πάνω από 2 εκατ. αντίτυπα στο Ηνωμένο Βασίλειο.

Η Stone κέρδισε αρκετά σημαντικά βραβεία μεταξύ των οποίων δυο Brit Awards και ένα βραβείο Grammy από πέντε υποψηφιότητες. Έκανε επίσης την πρώτη της εμφάνιση στον κινηματογράφο το 2006 με την ταινία περιπέτειας και φαντασίας Eragon, και έκανε την πρώτη της εμφάνιση στην τηλεόραση στην σειρά The Tudors το 2009. Η Stone ήταν η νεαρότερη γυναίκα στην Sunday Times Rich List το 2006 - μια ετήσια λίστα με τους πλουσιότερους ανθρώπους στο Ηνωμένο Βασίλειο - με £6 εκατ. Το 2012, το καθαρό εισόδημά της εκτιμάται πως ανερχόταν στα £10 εκατ, κάνοντάς την την πέμπτη πλουσιότερη Βρετανίδα μουσικό κάτω των 30 ετών. Το The Soul Sessions Vol. 2 (2012) είναι ο τέταρτος συνεχόμενος δίσκος της που μπήκε στο top 10 στο Billboard 200, με τον Αυστραλιανό παραγωγό Cam Noble.

Παραπομπές

Εξωτερικοί σύνδεσμοι
Πανεπιστήμιο Ρούτγκερς

Το Πανεπιστήμιο Ρούτγκερς  (αγγλικά: Rutgers University, προφέρεται Πανεπιστήμιο Ράτγκερζ) είναι δημόσιο πανεπιστήμιο στο 
Νιου Τζέρσεϊ και συγκεκριμένα στο Νιου Μπράνσγουικ. Έχοντας ιδρυθεί το 1766, είναι το όγδοο παλιότερο πανεπιστήμιο στις ΗΠΑ, το δεύτερο παλιότερο στην πολιτεία του Νιου Τζέρσεϊ και ένα από τα εννέα πανεπιστήμια στην χώρα που ιδρύθηκαν πριν από την Αμερικανική Επανάσταση.   Για μεγάλο μέρος της ιστορίας του, το Ρούτγκερς υπήρξε ιδιωτικό πανεπιστήμιο, αλλά αυτό άλλαξε με απόφαση του Νομοθετικού Σώματος του Νιου Τζέρσεϊ.Λόγω της καλής του φήμης, το Ρούτγκερς έχει χαρακτηριστεί από πολλούς πανεπιστήμιο Public Ivy. 

Διατηρεί τρεις πανεπιστημιουπόλεις στο Νιου Μπράνσγουικ, στο Κάμντεν και στο Νιούαρκ και διάφορες άλλες εγκαταστάσεις σε άλλα μέρη της πολιτείας. Είναι το μεγαλύτερο δημόσιο πανεπιστήμιο στην πολιτεία.

Προσωπικότητες που συνδέονται με το Ρούτγκερς

Δύο απόφοιτοι του Ρούτγκερς έχουν κερδίσει Βραβεία Νόμπελ (Μίλτον Φρίντμαν και Σέλμαν Γουόκσμαν). 

Άλλοι αξιοσημείωτοι απόφοιτοι είναι οι:

Γκάρετ Χόμπαρτ, 24ος Αντιπρόεδρος των ΗΠΑ 
Τζέιμς Γκαντολφίνι, Αμερικανός ηθοποιός
Κριστίν Ντέιβις, Αμερικανίδα ηθοποιός
Ελίζαμπεθ Ουόρεν, Γερουσιαστής του Νιου Τζέρσεϊ
Μπομπ Μενέντεζ, Γερουσιαστής του Νιου Τζέρσεϊ
Φίλιπ Ροθ, Αμερικανός συγγραφέας
Σεμπάστιαν Σταν, Αμερικανός ηθοποιός
Ρόμπερτ Πίνσκι, Αμερικανός ποιητής και βραβευμένος με Βραβείο Πούλιτζερ
Ντέιβιντ Στερν, πρώην κομισάριος του NBA
Τζον ΝτιΜάτζιο, Αμερικανός ηθοποιός
Τόνι Μόρρισον, Αμερικανίδα λογοτέχνης και βραβευμένη με Βραβείο Πούλιτζερ
Τζόναθαν Κάρολ, Αμερικανός συγγραφέας
Παναγιώτης Χαρανής, Έλληνας βυζαντινολόγος
Ντέιβιντ Μπράιαν, Αμερικανός μουσικός
Τζοάννα Έιντζελ, Αμερικανίδα σεναριογράφος και παραγωγός ταινιών
Λουκάς Σαμαράς, Έλληνας γλύπτης, ζωγράφος και φωτογράφος
Βιρτζίνια Λάιονς, Γερουσιαστής του Βερμόντ
Ντέιβιντ Ρίτενχαουζ, Αμερικανός αστρονόμος, εφευρέτης, μαθηματικός, κατασκευαστής και επιστημονικών οργάνων
Λουίζ Νίβελσον, Ουκρανή γλύπτρια
Κώστας Μαυρίδης, Ελληνοκύπριος Ευρωβουλευτής

Παραπομπές

Πανεπιστήμια στις Ηνωμένες Πολιτείες Αμερικής
Νιου Τζέρσεϊ
Πολιτισμός του Νιου Τζέρσεϊ
Έιμι ΜακΝτόναλντ

Η Έιμι ΜακΝτόναλντ (Amy Elizabeth Macdonald ; 25 Αυγούστου 1987) είναι Σκωτσέζα τραγουδίστρια, συνθέτης και μουσικός. Έχει πουλήσει πάνω από 12 εκατ. δίσκους παγκοσμίως. Κυκλοφόρησε τον πρώτο δίσκο της, This Is the Life, το 2007. Τα singles "Mr. Rock & Roll" και "This Is the Life" από αυτόν έγιναν επιτυχίες στα charts. Το τελευταίο τραγούδι κατέλαβε την πρώτη θέση σε έξι χώρες ενώ μπήκε στο top 10 σε άλλες 11 χώρες. Ο δίσκος κατέλαβε την πρώτη θέση σε τέσσερις ευρωπαϊκές χώρες - Ηνωμένο Βασίλειο, Δανία, Ολλανδία και Ελβετία - και πούλησε 3 εκατ. αντίτυπα παγκοσμίως. Μια μέτρια επιτυχία στην αμερικανική μουσική αγορά ακολούθησε το 2008. Ήταν καλεσμένη σε σόου όπως The Ellen DeGeneres Show και The Late Late Show with Craig Ferguson, όπου ερμήνευσε δυο singles από τον δίσκο, ενώ το This Is the Life κατέλαβε τη θέση 92 στο Billboard 200.

Ο δεύτερος δίσκος της ΜακΝτόναλντ, A Curious Thing, κυκλοφόρησε στις 8 Μαρτίου 2010. Το single "Don't Tell Me That It's Over" κυκλοφόρησε τον Μάρτιο 2010 ; κατέλαβε τη θέση 45 στο UK Singles Chart, και ανήλθε σε καλές θέσεις και σε άλλες ευρωπαϊκές χώρες. Πέντε singles έχουν κυκλοφορήσει από τότε, προερχόμενα από τον δίσκο A Curious Thing. Η ΜακΝτόναλντ είναι μια από τους καλλιτέχνες που συνεργάστηκαν με τον Ray Davies στον δίσκο του See My Friends (2010) ; τραγούδησε μαζί του το cover της επιτυχίας των Kinks "Dead End Street". Ο τρίτος δίσκος της, Life in a Beautiful Light, κυκλοφόρησε στις 11 Ιουνίου 2012. Περιλάμβανε τρία singles: "Slow It Down", που κατέλαβε τη θέση 45 στο UK Singles Chart; "Pride" ; "4th of July".

Στις 17 Φεβρουαρίου 2017, η ΜακΝτόναλντ κυκλοφόρησε τον τέταρτο δίσκο της, Under Stars, που κατέλαβε τη δεύτερη θέση στα σκωτσέζικα και βρετανικά Album Charts. Μπήκε επίσης στο top 10 των album charts στη Γερμανία και τη Νέα Ζηλανδία.

Παραπομπές

Εξωτερικοί σύνδεσμοι 

 Amy Macdonald Official site
Κομνηνά Ξάνθης

Τα Κομνηνά είναι πεδινό χωριό της Θράκης στην Περιφερειακή Ενότητα Ξάνθης.

Γεωγραφία - Ιστορία 
Τα Κομνηνά βρίσκονται προς τα όρια με την Περιφερειακή Ενότητα Καβάλας και είναι κτισμένα στην ανατολική πλευρά της κοιλάδας του Νέστου σε υψόμετρο 144 μέτρα. Το χωριό απέχει 5 χλμ.  από τη Σταυρούπολη, 18 χλμ. ΝΔ. από την Ξάνθη και 43 χλμ. Α.-ΒΑ. από την Καβάλα και θεωρείται ένα από τα "Νεστοχώρια" της περιοχής. Δυτικά του περνάει η ΕΟ Ξάνθης - Καβάλας, βόρεια είναι ο οικισμός Θαλασσιά και περνάει η Εγνατία Οδός, νοτιοανατολικά είναι ο Άγιος Αθανάσιος  και νότια η Κρεμαστή.

Στην τοποθεσία "Μάγκοβα", βόρεια του χωριού προς την Σταυρούπολη, υπάρχει μακεδονικός τάφος (πιθανολογείται του 2ου αιω. π.Χ.) που θεωρείται ο μεγαλύτερος, πιο καλοδιατηρημένος και πιο εντυπωσιακός μακεδονικός τάφος της Θράκης και έχει κηρυχθεί αρχαιολογικός χώρος.
Στην περιοχή έχουν βρεθεί νομίσματα του 4ου, 6ου και 12ου αι καθώς και όστρακα βυζαντινής χρηστικής κεραμικής. Σε απόσταση 2,5 χλμ. νοτιοδυτικά και στην τοποθεσία "Εξοχή" είναι το οχυρωμένο ύψωμα "Καλές" ή "Φρούριο Κομνηνών" όπου υπάρχουν λείψανα οχυρωματικού περιβόλου που πιθανολογείται ότι ήταν μια από τις «Θρακικές ακροπόλεις» των Μακεδόνων από την εποχή του Φίλιππου Β'. Η τοποθεσία έχει κηρυχθεί από το 1981 αρχαιολογικός χώρος.

Ονομασία - Διοικητικά 
Την περίοδο της τουρκοκρατίας αναφέρεται ως Κουρουλάρ και ανήκε από το 1878 ως το 1912 στο βιλαέτι Aδριανούπολης, στο σαντζάκι Γκιουμουλτζίνας (Kομοτηνής) και στον καζά Ξάνθης. Με το ίδιο όνομα αναφέρεται επίσημα, μετά την απελευθέρωση, το 1919 στο ΦΕΚ 251Α - 20/11/1919 να  προσαρτάται στην τότε κοινότητα Σαρνίτς. Το 1928 με το ΦΕΚ 81Α - 14/05/1928 μετονομάστηκε σε  Κομνηνά. Σύμφωνα με το Πρόγραμμα «Καλλικράτης» αποτελεί την τοπική κοινότητα Κομνηνών που υπάγεται στη δημοτική ενότητα Σταυρούπολης του Δήμου Ξάνθης και σύμφωνα με την απογραφή του 2011 έχει ως πληθυσμό 261 κατοίκους.

Εξωτερικοί σύνδεσμοι 

 Κομνηνά - προϊστορική εποχή από τον ιστότοπο Θρακικός Ηλεκτρονικός Θησαυρός
 Μακεδονικός τάφος Κομνηνών Σταυρούπολης από τον ιστότοπο του Δήμου Ξάνθης
 Το Φρούριο Κομνηνών από τον ιστότοπο https://www.kastra.eu/
 Κομνηνά Ξάνθης ...το χωριό μας στο https://www.youtube.com/
 12 Ιουνίου 1944: Κτηνωδίες των Βουλγάρων κατακτητών στα Κομνηνά Ξάνθης από τον ιστότοπο https://infognomonpolitics.gr/
 Η πεζοπορική διαδρομή "Ξάνθη (Στενά Νέστου): Κομνηνά-Γαλάνη" από τον ιστότοπο https://el.wikiloc.com/

Παραπομπές 

Χωριά του νομού Ξάνθης
Δήμος Ξάνθης
Ασία (Ρωμαϊκή επαρχία)

Η Ασία (Μικρά Ασία) είναι η σημερινή Τουρκία. Αποικήθηκε πρώτη φορά από αρχαίες ελληνικές φυλές. Μετά κατακτήθηκε από τους Πέρσες και αργότερα ανακτήθηκε από την Μακεδονική αυτοκρατορία. Μετέπειτα γίνεται Ρωμαική επαρχία. Κατά τον ρωμαικό χωρισμό σε ανατολική ρωμαική αυτοκρατορία (Βυζάντιο) και δυτική έγινε βυζαντινή επαρχία. Τέλος έγινε οθωμανική επαρχία και μέρος της τουρκίας.

Παραπομπές

Ρωμαϊκές επαρχίες της Μικράς Ασίας
Πώλα Αμπντούλ

Η Paula Julie Abdul (19 Ιουνίου 1962) είναι Αμερικανίδα τραγουδίστρια, στιχουργός, χορεύτρια, χορογράφος, ηθοποιός και τηλεοπτική προσωπικότητα. Ξεκίνησε την καριέρα της ως cheerleader για τους Los Angeles Lakers σε ηλικία 18 ετών και αργότερα έγινε η κεντρική χορογράφος για τα Laker Girls, όπου την ανακάλυψαν οι The Jacksons. Χορογράφησε μουσικά βίντεο για την Τζάνετ Τζάκσον και σύντομα υπέγραψε συμβόλαιο με την Virgin Records. Ο πρώτος δίσκος της Forever Your Girl (1988) έγινε ένας από τους πιο πετυχημένους δίσκους εκείνης της εποχής, πουλώντας 7 εκατ. αντίτυπα στις ΗΠΑ και κάνοντας ρεκόρ με τα περισσότερα singles από τον πρώτο δίσκο ενός καλλιτέχνη που κατέλαβαν την πρώτη θέση στο Billboard Hot 100 chart: "Straight Up", "Forever Your Girl", "Cold Hearted" και "Opposites Attract". Τα έξι singles της που κατέλαβαν την πρώτη θέση στο Billboard Hot 100 την ισοβάθμισαν με την Νταϊάνα Ρος που κατέλαβαν την πρώτη θέση στα charts.

Η Abdul ήταν μια από τους κριτές στον διαγωνισμό τραγουδιού American Idol από το 2002 έως το 2009 και από τότε εμφανίστηκε ως κριτής στα The X Factor, Live to Dance, So You Think You Can Dance και The Masked Dancer. Εργάστηκε ως χορογράφος σε αρκετές ταινίες, συμπεριλαμβανομένων των Can't Buy Me Love (1987), The Running Man (1987), Coming to America (1988), Action Jackson (1988), The Doors (1991), Jerry Maguire (1996) και American Beauty (1999). Έλαβε 17 υποψηφιότητες για MTV Video Music Award, κερδίζοντας πέντε βραβεία, και έλαβε βραβείο Grammy Καλύτερου Μουσικού Βίντεο για το "Opposites Attract" το 1991. Έλαβε δυο φορές το Primetime Emmy Award Καλύτερης Χορογραφίας για την δουλειά της στο The Tracey Ullman Show, και για άλλες ερμηνείες στα American Music Awards το 1990. Η Abdul τιμήθηκε με το δικό της αστέρι στην Λεωφόρο της Δόξας του Χόλιγουντ, και είναι η πρώτη entertainer που τιμήθηκε με το Nickelodeon Kids' Choice Awards.

Παραπομπές

Εξωτερικοί σύνδεσμοι
Emily Osment

Η Έμιλι Τζόρνταν Οσμέντ (αγγλικά: Emily Jordan Osment, γενν. 10 Μαρτίου 1992) είναι Αμερικανίδα ηθοποιός, τραγουδίστρια και στιχουργός. Γεννημένη και μεγαλωμένη στο Λος Άντζελες, η Οσμέντ ξεκίνησε τη καριέρα της ως παιδί ηθοποιός και έπαιξε σε αρκετές τηλεοπτικές εκπομπές και ταινίες, συμπεριλαμβανομένου του Biba Bear (1998-2002), προτού πρωταγωνιστήσει στις ταινίες Spy Kids 2: The Island of Lost Dreams (2002) και Spy Kids 3-D: Game Over (2003). Συμμετείχε στην τηλεοπτική σειρά του Disney Channel Hannah Montana (2006-2011) και εμφανίστηκε στην θεατρική ταινία που βασίστηκε στην σειρά, Hannah Montana: The Movie (2009).

Η Osment εμφανίστηκε στην ταινία The Haunting Hour: Don't Think About It (2007) και στην τηλεοπτική ταινία του Disney Channel Dadnapped (2009). Πρωταγωνίστησε στην τηλεοπτική ταινία του ABC Family Cyberbully (2011), στην διαδικτυακή τηλεοπτική σειρά Cleaners (2013-2014) και στην τηλεοπτική σειρά του Fox Almost Family (2019-2020). Η Osment πρωταγωνίστησε επίσης στην τηλεοπτική σειρά του Freeform Young & Hungry (2014-2018), για την οποία έλαβε τρεις υποψηφιότητες για Teen Choice Award.

Η Osment απέκτησε αναγνωρισιμότητα στην μουσική μετά την ηχογράφηση τραγουδιών για ορισμένες σειρές της Disney, κυρίως το ντουέτο "If I Didn't Have You" με τον Mitchel Musso το 2007 και ένα cover του "Once Upon a Dream" το 2008. Το 2009, υπέγραψε συμβόλαιο με την Wind-Up Records, με την οποία κυκλοφόρησε την παράσταση All the Right Wrongs (2009) και τον δίσκο Fight or Flight (2010).

Παραπομπές

Εξωτερικοί σύνδεσμοι
Τζέρι Χάλιγουελ

Η Τζέραλντίν Εστέλ Χάλιγουελ (Geraldine Estelle Halliwell, 6 Αυγούστου 1972), γνωστή ως Τζέρι Χάλιγουελ, είναι Αγγλίδα τραγουδίστρια, στιχουργός, συγγραφέας, ηθοποιός και φιλάνθρωπος. Απέκτησε αναγνωρισιμότητα την δεκαετία του 1990 ως Ginger Spice, μέλος του γυναικείου συγκροτήματος των Spice Girls. Με πάνω από 90 εκατ πωλήσεις δίσκων παγκοσμίως, το συγκρότημα έχει τις περισσότερες πωλήσεις δίσκων όλων των εποχών. Η φράση "Girl Power", που χρησιμοποιούνταν συχνά και από τα πέντε μέλη, συνδέθηκε στενότερα με την Χάλιγουελ. Το Union Jack μίνι-φόρεμά της από τα Brit Awards το 1997 έγινε επίσης χαρακτηριστικό σύμβολο του "Girl Power". Το 1998, αποχώρησε από τις Spice Girls για να κυνηγήσει μια σόλο καριέρα αλλά αργότερα επέστρεψε στο συγκρότημα όταν επανενώθηκε το 2007.

Το 1999, η Χάλιγουελ ξεκίνησε την σόλο καριέρα της και κυκλοφόρησε τον πρώτο δίσκο της, Schizophonic, ο οποίος περιλάμβανε τρία σινγκλς που κατέλαβαν την πρώτη θέση στα λίστα σινγκλ μεταξύ των οποίων "Mi Chico Latino", "Lift Me Up", "Bag It Up" ενώ το σινγκλ, "Look at Me", κατέλαβε την δεύτερη θέση. Το 2001, κυκλοφόρησε τον δεύτερο δίσκο της, Scream If You Wanna Go Faster ; το σινγκλ, "It's Raining Men", χρησιμοποιήθηκε στην ταινία Το Ημερολόγιο της Μπρίτζετ Τζόουνς, κατέλαβε την πρώτη θέση στο Ηνωμένο Βασίλειο και έγινε η μεγαλύτερη επιτυχία στην καριέρα της. Τα σινγκλς που ακολούθησαν, "Scream If You Wanna Go Faster" και "Calling", κατέλαβαν αντίστοιχα την όγδοη και έβδομη θέση στο Ηνωμένο Βασίλειο. Η Χάλιγουελ κυκλοφόρησε τον τρίτο δίσκο, Passion, το 2005, ο οποίος περιλάμβανε την παγκόσμια επιτυχία "Ride It", που ήταν εμπορική επιτυχία στην υπόλοιπη Ευρώπη. Κατέλαβε την πρώτη θέση στην Ουκρανία, την δεύτερη θέση στην Ρωσία, την τέταρτη θέση στο ΗΒ και την τρίτη θέση σε Βέλγιο και Ισπανία.

Μετά από ελάχιστα χρόνια σχετικής απουσίας, τον Απρίλιο 2010, η Χάλιγουελ ανακοίνωσε ότι εργαζόταν πάνω σε νέα μουσική. Το 2012 ήταν κριτής στην ένατη σεζόν του The X Factor UK και έπειτα την επόμενη χρονιά ήταν κριτής στην έβδομη σεζόν του Australia's Got Talent. Τον Σεπτέμβριο 2013, ανακοινώθηκε ότι η Χάλιγουελ θα επέστρεφε στην μουσική βιομηχανία στην Αυστραλία με την κυκλοφορία του πρώτου σόλο single μετά από οκτώ χρόνια, "Half of Me". Χάλιγουελ έχει επίσης καθιερωθεί στην εκδοτική βιομηχανία, κυκλοφορώντας δυο αυτοβιογραφίες όπως το επιτυχημένομ βιβλίο If Only και μια σειρά παιδικών μυθιστορημάτων όπως το Ugenia Lavender.

Παραπομπές

Εξωτερικοί σύνδεσμοι
Ζυλί Ντελπί

Η Τζούλι Ντελπί (Julie Delpy ; 21 Δεκεμβρίου 1969) είναι Γαλλο-αμερικανίδα ηθοποιός, σκηνοθέτης, σεναριογράφος και τραγουδίστρια-στιχουργός. Σπούδασε κινηματογράφο στο NYU's Tisch School of the Arts και έχει σκηνοθετήσει, γράψει ή συμμετάσχει σε περισσότερες από 30 ταινίες, μεταξύ των οποίων Europa Europa (1990), Voyager (1991), Three Colors: White (1993), η τριλογία Before (1995, 2004, 2013), An American Werewolf in Paris (1997) και 2 Days in Paris (2007).

Ήταν υποψήφια για τρία César Awards, δυο Online Film Critics Society Awards και δυο Όσκαρ. Μετά την μετακόμισή της στις ΗΠΑ το 1990, έγινε Αμερικανίδα υπήκοος το 2001.

Παραπομπές

Εξωτερικοί σύνδεσμοι
 
 
 

Ηθοποιοί
Σκηνοθέτες
Σεναριογράφοι
Τραγουδίστριες
Στιχουργοί
Τζούλιετ Λιούις

Η Τζούλιετ Λιούις (αγγλικά: Juliette Lake Lewis; 21 Ιουνίου 1973) είναι Αμερικανίδα ηθοποιός και τραγουδίστρια, γνωστή για την συμμετοχή της σε ταινίες με σκοτεινά θέματα. Έγινε ένα "it girl" του αμερικανικού κινηματογράφου στις αρχές της δεκαετίας του 1990 και εμφανίστηκε σε αρκετές ανεξάρτητες και arthouse ταινίες. Οι βραβεύσεις της περιλαμβάνουν ένα Pasinetti Award, μια υποψηφιότητα για Όσκαρ, μια υποψηφιότητα για Χρυσή Σφαίρα και μια υποψηφιότητα για Βραβείο Έμμυ Primetime.

Κόρη του ηθοποιού Τζέφρεϊ Λιούις, η ίδια ξεκίνησε την καριέρα της στην τηλεόραση σε ηλικία 14 ετών προτού συμμετάσχει στον πρώτο μεγάλο ρόλο της στην ταινία Τα Χριστούγεννα του τρελού θηριοτροφείου (National Lampoon's Christmas Vacation, 1989). Έλαβε διεθνή αναγνώριση μετά την συμμετοχή της στο ριμέικ του Μάρτιν Σκορσέζε Το ακρωτήρι του φόβου (1991), ταινία με την οποία ήταν υποψήφια για Όσκαρ και για Χρυσή Σφαίρα στην κατηγορία Β' Γυναικείου Ρόλου.

Μετά την επιτυχία της ταινίας Το ακρωτήρι του φόβου, η Λιούις πήρε έναν δεύτερο ρόλο στην ταινία του Γούντι Άλεν Παντρεμένα ζευγάρια (Husbands and Wives, 1992) ενώ ακολούθησε το θρίλερ Καλιφόρνια (Kalifornia, 1993) στο οποίο ενσάρκωσε μια γυναίκα που ο φίλος της είναι ένας κατά συρροήν δολοφόνος. Εμφανίστηκε επίσης στην δραματική ταινία Τι βασανίζει τον Γκίλμπερτ Γκρέιπ (What's Eating Gilbert Grape, 1993). Έλαβε μεγαλύτερη αναγνώριση για τον σατιρικό ρόλο της στην σατιρική ταινία Γεννημένοι δολοφόνοι (Natural Born Killers, 1994), που της χάρισε το Βραβείο Pasinetti Καλύτερης Ηθοποιού στο Φεστιβάλ Κινηματογράφου της Βενετίας. Πρωταγωνίστησε στην καλτ ταινία επιστημονικής φαντασίας Παράξενες μέρες (Strange Days, 1995) και στην ταινία με βαμπίρ Από το σούρουπο ως την αυγή (From Dusk Till Dawn, 1996). Το 1999 η Λιούις πρωταγωνίστησε στην δραματική ταινία Μια αλλιώτικη αγάπη (The Other Sister).

Την δεκαετία του 2000 η Λιούις εμφανίστηκε σε μια σειρά από δευτερεύοντες ρόλους σε ανεξάρτητες ταινίες και το 2003 κέρδισε υποψηφιότητα για βραβείο Έμμυ Β' Γυναικείου Ρόλου για τον ρόλο της στην ταινία Παθιασμένα θηλυκά (Hysterical Blindness, 2002). Εμφανίστηκε σε δευτερεύοντες ρόλους σε κωμωδίες όπως στις Σχολικές αναμνήσεις (Old School, 2003) και Στάρσκι & Χατς (Starsky & Hutch, 2004) ενώ το 2003 ξεκίνησε μια καριέρα στο μιούζικαλ, σχηματίζοντας το ροκ συγκρότημα Juliette and the Licks. Το 2009 η Λιούις ξεκίνησε να κυκλοφορεί τραγούδια ως σόλο καλλιτέχνης. Οι μετέπειτα ρόλοι της ήταν στην ταινία Κακά κορίτσια (Whip It, 2009), την βιογραφική ταινία Τεκμήριο ενοχής (Conviction, 2010), τη ρομαντική κωμωδία Δωρητής σπέρματος (The Switch, 2010) και τη δραματική ταινία Αύγουστος (August: Osage County, 2013). Στα τέλη της δεκαετίας του 2010, η Λιούις εργάστηκε κυρίως στην τηλεόραση καθώς εμφανίστηκε σε πρωταγωνιστικούς ρόλους στις σειρές The Firm (2012), Wayward Pines (2015), Secrets and Lies (2015-2016) και The Act (2019).

Παραπομπές

Εξωτερικοί σύνδεσμοι

Αμερικανίδες ηθοποιοί κινηματογράφου
Αμερικανίδες ηθοποιοί τηλεόρασης
Αμερικανίδες τραγουδίστριες
Μισέλ Γιο

Η Μισέλ Γιο Τσου Κενγκ (6 Αυγούστου 1962) είναι Μαλαισιανή ηθοποιός που απέκτησε φήμη την δεκαετία του 1990 με την συμμετοχή της σε ταινίες δράσης ενώ διεθνώς είναι περισσότερο γνωστή για την συμμετοχή της στην ταινία του Τζέιμς Μποντ Το αύριο ποτέ δεν πεθαίνει (1997) και την ταινία πολεμικών τεχνών Crouching Tiger, Hidden Dragon (2000), παράλληλα με διεθνείς αγγλόφωνες ταινίες και σειρές. Πρωταγωνίστησε στην ταινία του CBS All-Access / Netflix Star Trek: Discovery (2017-2020). Προς το παρόν πρωταγωνιστεί στην συνέχεια του Star Trek.

Γεννημένη στο Περάκ της Μαλαισίας, κέρδισε τον τίτλο ομορφιάς Miss Malaysia το 1983 σε ηλικία 20 ετών. Στις αρχές της δεκαετίας του 1990 απέκτησε φήμη μετά τον πρωταγωνιστικό ρόλο της σε μια σειρά ταινιών δράσης όπως στις Yes, Madam (1985), Police Story 3: Supercop (1992) και Holy Weapon (1993). Ήταν υποψήφια για βραβείο BAFTA Καλύτερης Ηθοποιού για την ταινία Crouching Tiger, Hidden Dragon.

Εμφανίστηκε σε αρκετές αγγλικές και κινέζικες ταινίες. Άλλες ταινίες της περιλαμβάνουν τις Memoirs of a Geisha (2005), Reign of Assassins (2010), Crouching Tiger, Hidden Dragon: Sword of Destiny (2016) και The Lady (2011). Το 2018 πρωταγωνίστησε στην ρομαντική κωμωδία-δράμα, Crazy Rich Asians. Συμπρωταγωνίστησε επίσης στις ταινίες Master Z: The Ip Man Legacy (2018) και Last Christmas (2019).

Η ιστοσελίδα αξιολόγησης ταινιών Rotten Tomatoes την κατέταξε το 2008 στην πρώτη θέση στην λίστα με τις μεγαλύτερες ηρωίδες δράσης όλων των εποχών. Το 1997, επιλέχθηκε από το περιοδικό People ως μια από τους "50 Ομορφότερους Ανθρώπους στον Κόσμο" και το 2009 το ίδιο περιοδικό την έβαλε στην λίστα με τους "35 Όμορφους Ηθοποιούς Όλων των Εποχών".

Παραπομπές

Εξωτερικοί σύνδεσμοι

 
 
 Michelle Yeoh Web Theatre 
Michelle Yeoh at Yahoo! Movies
 "Michelle Yeoh Interviewed by Scott Feinberg"—April 2011 (video, 42 min.)
Σιντ Τσαρίς

Η Σιντ Τσαρίς (Cyd Charisse ; γενν. ως Tula Ellice Finklea ; 8 Μαρτίου 1922 - 17 Ιουνίου 2008) ήταν Αμερικανίδα χορεύτρια και ηθοποιός.

Μετά τις σπουδές της στο μπαλέτο, η Τσαρίς εισήχθε στον κινηματογράφο την δεκαετία του 1940. Οι ρόλοι της επιδείκνυαν τις ικανότητές της ως χορεύτρια και συνεργάστηκε με τους Fred Astaire και Gene Kelly ; συμμετείχε στις ταινίες Singin' in the Rain (1952), The Band Wagon (1953), Brigadoon με τους Gene Kelly και Van Johnson (1954) και Silk Stockings (1957). Σταμάτησε να χορεύει στις ταινίες στα τέλη της δεκαετίας του 1950 αλλά συνέχισε να ενσαρκώνει ρόλους στην τηλεόραση και τον κινηματογράφο. Το 1992 έκανε την πρώτη της εμφάνιση στο Μπρόντγουεϊ. Τα τελευταία χρόνια συμμετείχε σε ντοκιμαντέρ όπου μιλούσε για την ιστορία του μιούζικαλ στο Χόλιγουντ ενώ το 1994 συμμετείχε στο That's Entertainment! III. Το 2006 βραβεύτηκε με το National Medal of the Arts and Humanities.

Παραπομπές

Εξωτερικοί σύνδεσμοι

 
 
 Photographs and bibliography
 BBC obituary
 CBC obituary
 NY Times obituary

Αμερικανίδες ηθοποιοί
Αμερικανοί χορευτές
Victoria Abril

Η Βικτόρια Μέριδα Ρόχας (ισπανικά: Victoria Mérida Rojas, 4 Ιουλίου 1959), περισσότερο γνωστή ως Βικτόρια Αμπρίλ, είναι Ισπανίδα ηθοποιός και τραγουδίστρια. Είναι περισσότερο γνωστή διεθνώς για την ερμηνεία της στην ταινία Δέσε με (¡Átame!) του σκηνοθέτη Πέδρο Αλμοδόβαρ.

Γεννημένη στην Μαδρίτη, η Αμπρίλ έγινε ευρέως γνωστή στην Ισπανία το 1976 όταν εμφανίστηκε στο σόου Un, dos, tres... responda otra vez για δυο χρόνια. Παράλληλα με την εργασία της στην Ισπανία, έκανε ταινίες στην Γαλλία, την Ιταλία και την Ισλανδία. Ήταν οκτώ φορές υποψήφια για Βραβείο Γκόγια στην κατηγορία Α' Γυναικείου Ρόλου και κέρδισε ένα βραβείο. Κέρδισε επίσης Αργυρή Άρκτο Καλύτερης Ηθοποιού στο 41ο Διεθνές Φεστιβάλ Κινηματογράφου του Βερολίνου για την ταινία Amantes. Δυο χρόνια αργότερα, έλαβε το βραβείο Berlinale Camera στο 43ο Διεθνές Φεστιβάλ Κινηματογράφου του Βερολίνου. 

Η Αμπριλ είναι επίσης τραγουδίστρια. Το 2005 κυκλοφόρησε τον πρώτο της δίσκο τζαζ, PutchEros do Brasil. Προσπάθησε να εκπροσωπήσει την Ισπανία στον Διαγωνισμό Τραγουδιού της Eurovision το 1979 με το τραγούδι "Bang-Bang-Bang", όμως τελικά επιλέχθηκε η Betty Missiego.

Παραπομπές

Εξωτερικοί σύνδεσμοι

Official Website of Victoria Abril
Victoria Abril  at Allmovie

Ισπανοί ηθοποιοί
Ισπανοί τραγουδιστές
Άλια Μπχάτ

Η Άλια Μπχάτ (Αγγλικά: Alia Bhatt, 15 Μαρτίου 1993, Βομβάη, Ινδία) είναι Βρετανίδα-Ινδή ηθοποιός του κινηματογράφου χίντι και τραγουδίστρια. Μια από τις πιο ακριβοπληρωμένες ηθοποιούς της Ινδίας το 2019, βραβεύτηκε μεταξύ άλλων με τέσσερα Filmfare Awards. Εμφανίζεται στην λίστα Celebrity 100 του περιοδικού Forbes India από το 2014 αλλά και στην λίστα 30 Under 30 του 2017 στο περιοδικό Forbes Asia.

Είναι η κόρη του κινηματογραφιστή Μαχές Μπχάτ και της ηθοποιού Σόνι Ράζνταν. Έκανε την πρώτη της εμφάνιση ως παιδί ηθοποιός στο θρίλερ Sangharsh (1999) ένω ο πρώτος πρωταγωνιστικός ρόλος της ήταν στην εφηβική δραματική ταινία Student of the Year (2012). Καθιερώθηκε με πρωταγωνιστικούς ρόλους σε αρκετές ταινίες της εταιρείας παραγωγής Dharma Productions, συμπεριλαμβανομένων των ρομαντικών ταινιών 2 States (2014), Humpty Sharma Ki Dulhania (2014) και Badrinath Ki Dulhania (2017) ; και της δραματικής ταινίας Dear Zindagi (2016). Η Μπχάτ κέρδισε το Filmfare Critics Award Καλύτερης Ηθοποιού για τον ρόλο της ως θύμα απαγωγής στην δραματική ταινία Highway (2014) και τρία βραβεία Καλύτερης Ηθοποιού για τον ρόλο της ως μετανάστρια στην δραματική ταινία Udta Punjab (2016), ως κατάσκοπος στο θρίλερ Raazi (2018) και την σχέση ενός ανερχόμενου ράπερ στο μιούζικαλ-δράμα Gully Boy (2019).

Παράλληλα με την υποκριτική, η Μπχάτ κυκλοφορεί την δική της σειρά ρούχων και τσαντών καθώς και την εταιρεία παραγωγής Eternal Sunshine ενώ είναι και η ιδρύτρια της οικολογικής πρωτοβουλίας CoExist. Έχει ερμηνεύσει έξι από τα τραγούδια των ταινιών της, συμπεριλαμβανομένου του single "Samjhawan Unplugged" το 2014.

Παραπομπές

Εξωτερικοί σύνδεσμοι
Juhi Chawla

Η Juhi Chawla (13 Νοεμβρίου 1967) είναι Ινδή ηθοποιός, παραγωγός και επιχειρηματίας. Μετά την νίκη της στον διαγωνισμό ομορφιάς Miss India το 1984, η Chawla καθιερώθηκε στον κινηματογράφο χίντι από τα τέλη της δεκαετίας 1980 και είναι γνωστή για την ζωηρή και ζωντανή περσόνα μπροστά στην κάμερα. Κέρδισε δυο Filmfare Awards από έντεκα υποψηφιότητες.

Η Chawla έκανε την πρώτη της εμφάνιση στον κινηματογράφο με την ταινία Sultanat (1986) ενώ η αναγνωρισιμότητα ήρθε με την κωμωδία Qayamat Se Qayamat Tak (1988), όπου κέρδισε το Filmfare Award Καλύτερης Πρωτοεμφανιζόμενης Ηθοποιού. Καθιερώθηκε ως πρωταγωνίστρια στον κινηματογράφο χίντι κατά την επόμενη δεκαετία, λαμβάνοντας θετικά σχόλια για τους ρόλους της στις ταινίες Lootere (1993), Aaina (1993), Darr (1993), Hum Hain Rahi Pyar Ke (1993), που της χάρισε το Filmfare Award Καλύτερης Ηθοποιού, Deewana Mastana (1997), Yes Boss (1997) και Ishq (1997).

Την δεκαετία του 2000, η Chawla ξεκίνησε να εργάζεται με ανεξάρτητους κινηματογραφιστές σε art-house έργα, λαμβάνοντας θετικά σχόλια για τις ερμηνείες της στις ταινίες Jhankaar Beats (2003), 3 Deewarein (2003), My Brother Nikhil (2005), I Am (2011) και Gulaab Gang (2014). Επιπλέον, πρωταγωνίστησε σε αρκετές ταινίες παντζάμπι, συμπεριλαμβανομένων των βιογραφικών ταινιών Shaheed Udham Singh (2000), Des Hoyaa Pardes (2004), Waris Shah: Ishq Daa Waaris (2006) και Sukhmani – Hope for Life (2010).

Μαζί με τον σύζυγό της Jay Mehta και τον Shah Rukh Khan, είναι συνιδρύτρια της ομάδας κρίκετ Kolkata Knight Riders. Μαζί με τον Khan, ήταν ιδρύτρια της εταιρείας παραγωγής Dreamz Unlimited, που έκανε την παραγωγή τριών ταινιών, ξεκινώντας με την ταινία Phir Bhi Dil Hai Hindustani (2000) στην οποία πρωταγωνιστούσαν οι ίδιοι. Στην τηλεόραση, συμμετείχε ως κριτής στην τρίτη σεζόν του ριάλιτι χορού Jhalak Dikhhla Jaa.

Παραπομπές

Εξωτερικοί σύνδεσμοι
Φερνάντα Μοντενέγκρο

Η Αρλέτε Πινιέιρο Εστέβες Τόρες (16 Οκτωβρίου 1929), περισσότερο γνωστή υπό το καλλιτεχνικό ψευδώνυμό της ως Φερνάντα Μοντενέγκρο, είναι Βραζιλιάνα ηθοποιός της τηλεόρασης, του κινηματογράφου και του θεάτρου. Θεωρείται από πολλούς ως η μεγαλύτερη Βραζιλιάνα ηθοποιός όλων των εποχών και συχνά αναφέρεται ως η μεγάλη κυρία του θεάτρου, του κινηματογράφου και των εφαρμοσμένων τεχνών της Βραζιλίας. Είναι η μόνη Βραζιλιάνα ηθοποιός που ήταν υποψήφια για Όσκαρ Α' Γυναικείου Ρόλου. Είναι επίσης η μοναδική ηθοποιός που ήταν υποψήφια για Όσκαρ για την ερμηνεία της στην πορτογαλική ταινία Central Station (1998). Επιπλέον, ήταν η μοναδική Βραζιλιάνα που κέρδισε βραβείο Έμμυ Καλύτερης Ηθοποιού για την ερμηνεία της στην ταινία Doce de Mãe (2013).

Μεταξύ των ποικίλων εθνικών και διεθνών βραβείων που έχει λάβει κατά την διάρκεια μιας καριέρας που ξεπερνά τα εξήντα χρόνια, το 1999 βραβεύτηκε με την υψηλότερη αστική τιμή της χώρας της, το Εθνικό Βραβείο Τιμής, "ως αναγνώριση του εξαιρετικού έργου της στις εφαρμοσμένες τέχνες της Βραζιλίας", από τον τότε πρόεδρο Φερνάντο Ενρίκε Καρντόσο. Βραβεύτηκε πέντε φορές με το βραβείο Μολιέρ, έλαβε τρεις φορές το βραβείο του κυβερνήτη του κράτους του Σάο Πάολο και κέρδισε την αργυρά αρκούδα στο 48ο Διεθνές Φεστιβάλ Κινηματογράφου του Βερολίνου το 1998 για τον ρόλο της στην ταινία Central Station, έναν ρόλο που της χάρισε υποψηφιότητες για Όσκαρ Καλύτερης Ηθοποιού και για Χρυσή Σφαίρα Καλύτερης Πρωταγωνίστριας σε Δράμα το 1999. Στην τηλεόραση, ήταν η πρώτη ηθοποιός που προσλήφθηκε στο Tupi TV το 1951, όπου πρωταγωνίστησε σε θεατρικές παραστάσεις για την τηλεόραση υπό την σκηνοθεσία των Φερνάντο Τόρες, Σέρζιο Μπρίτο και Φλάβιο Ράνζελ. Έκανε την πρώτη της εμφάνιση στις σαπουνόπερες το 1954, με την σαπουνόπερα A Muralha στο RecordTV, όπου εμφανίστηκε και σε άλλες παραγωγές. Έχει εργαστεί στους περισσότερους ραδιοτηλεοπτικούς σταθμούς της Βραζιλίας όπως στους Band TV, Cultura TV, RecordTV e Globo TV (όπου παραμένει από το 1981), αλλά και στους σταθμούς TV Excelsior, TV Rio και TV Tupi οι οποίοι δεν υφίστανται πλέον.

Το 2013, ψηφίστηκε στην 15η θέση στην λίστα με τις διασημότητες με την μεγαλύτερη επιρροή στην Βραζιλία από το περιοδικό Forbes. Κατά την διάρκεια της τελετής έναρξης στους Θερινούς ΟΑ 2016, η Φερνάντα διάβασε το ποίημα "A Flor e a Náusea", του Κάρλος Ντρυμόν ντε Αντράντε, που υποτιτλίστηκε στα αγγλικά από την Τζούντι Ντεντς.

Παραπομπές

Εξωτερικοί σύνδεσμοι

Βραζιλιάνοι ηθοποιοί
Τζάντα Πίνκετ Σμιθ

Η Τζάντα Πίνκετ Σμιθ (Jada Koren Pinkett Smith ; 18 Σεπτεμβρίου 1971) είναι Αμερικανίδα ηθοποιός, σεναριογράφος, παραγωγός, οικοδέσποινα talk show, επιχειρηματίας, τραγουδίστρια και στιχουργός.

Ξεκίνησε την υποκριτική καριέρα της το 1990, με μια γκεστ εμφάνιση στην κωμωδία True Colors, και αργότερα πρωταγωνιστησε στην τηλεοπτική σειρά A Different World (1991-93). Έκανε την πρώτη εμφάνισή της στον κινηματογράφο στην ταινία Menace II Society (1993). Η αναγνωρισιμότητα ήρθε δίπλα στον Έντι Μέρφι, στην ταινία The Nutty Professor (1996) ενώ από τότε πρωταγωνίστησε σε περισσότερες από 20 ταινίες, συμπεριλαμβανομένων των Set It Off (1996), Scream 2 (1997), Ali (2001), The Matrix Reloaded (2003), The Matrix Revolutions (2003), Collateral (2004), Madagascar (2005-2012), Magic Mike XXL (2015), Bad Moms (2016), Girls Trip (2017) και Angel Has Fallen (2019). Στην τηλεόραση, πρωταγωνίστησε στο Hawthorne (2009-2011) και στο Gotham (2014-2016).

Η Πίνκετ Σμιθ ξεκίνησε την μουσική καριέρα της το 2002 όταν σχημάτισε το χέβι μέταλ συγκρότημα Wicked Wisdom, στο οποίο ήταν τραγουδίστρια και στιχουργός. Μαζί με τον σύζυγό της Γουίλ Σμιθ, έχει μια εταιρεία παραγωγής με την οποία έκανε την παραγωγή σε ταινίες, ντοκιμαντέρ και τηλεοπτικές σειρές. Έγραψε επίσης ένα παιδικό βιβλίο, Girls Hold Up This World, που κυκλοφόρησε το 2004.

Είναι παντρεμένη με τον Γουίλ Σμιθ από το 1997 και το ζευγάρι έχει αποκτήσει δυο παιδιά : έναν γιο, τον Τζέιντεν, και μια κόρη, την Γουίλοου. Η Πίνκετ Σμιθ είναι η μητριά του γιου του Γουίλ Σμιθ από τον πρώτο του γάμο, του Τρέι Σμιθ.

Παραπομπές

Εξωτερικοί σύνδεσμοι

Wicked Wisdom
New Village Leadership Academy

Αμερικανίδες ηθοποιοί κινηματογράφου
Αμερικανίδες ηθοποιοί τηλεόρασης
Αμερικανοί σεναριογράφοι
Αμερικανίδες τραγουδίστριες
Αμερικανοί επιχειρηματίες
Ρεμπέκα Χολ

Η Ρεμπέκα Χολ (Rebecca Maria Hall ; 3 Μαΐου 1982) είναι Αγγλίδα ηθοποιός, παραγωγός, συγγραφέας και σκηνοθέτης. Έκανε την πρώτη της εμφάνιση μπροστά στην οθόνη σε ηλικία 10 ετών στην τηλεοπτική μεταφορά του βιβλίου The Camomile Lawn (1992), σε σκηνοθεσία του πατέρα της Peter Hall. Η πρώτη της επαγγελματική εμφάνιση στην σκηνή έγινε στην παράσταση, σε παραγωγή του πατέρα της, Mrs. Warren's Profession, (2002) που της χάρισε το Ian Charleson Award.

Το 2006, μετά την πρώτη της εμφάνιση στον κινηματογράφο στην ταινία Starter for 10, η Χολ απέκτησε αναγνωρισιμότητα μετά την συμμετοχή της στο θρίλερ του Κρίστοφερ Νόλαν The Prestige. Το 2008, πρωταγωνίστησε στην ρομαντική κωμωδία-δράμα του Γούντι Άλεν Vicky Cristina Barcelona, για την οποία έλαβε υποψηφιότητα για Χρυσή Σφαίρα Καλύτερης Ηθοποιού. Η Χολ εμφανίστηκε σε μια ευρεία γκάμα ταινιών, συμπεριλαμβανομένων του ιστορικού δράματος Frost/Nixon (2008), της δραματικής ταινίας The Town (2010), του θρίλερ-τρόμου The Awakening (2011), της ταινίας με υπερήρωες Iron Man 3 (2013), της ταινίας επιστημονικής φαντασίας Transcendence (2014), του ψυχολογικού θρίλερ The Gift (2015) και του βιογραφικού δράματος Professor Marston and the Wonder Women (2017). Το 2016, η Χολ έλαβε επαίνους από τους κριτικούς για τον ρόλο της στο βιογραφικό δράμα Christine. Έκανε την πρώτη της εμφάνιση στην σκηνοθεσία με την ταινία Passing (2021), λαμβάνοντας επαινετικά σχόλια.

Η Χολ έκανε αρκετές σημαντικές εμφανίσεις στην βρετανική τηλεόραση. Κέρδισε το British Academy Television Award Καλύτερου Δεύτερου Ρόλου για την μίνι σειρά του Channel 4 Red Riding: 1974 (2009). Το 2013, ήταν υποψήφια για το British Academy Television Award Καλύτερης Ηθοποιού για την ερμηνεία της στην ταινία του BBC Two Parade's End.

Παραπομπές

Εξωτερικοί σύνδεσμοι
 

Αγγλίδες ηθοποιοί κινηματογράφου
Αγγλίδες ηθοποιοί τηλεόρασης
Άγγλοι σκηνοθέτες
Άγγλοι συγγραφείς
Κατ Ντένινγκς

Η Κάθριν Βικτόρια Λίτγουακ (Katherine Victoria Litwack - 13 Ιουνίου 1986), γνωστή επαγγελματικά ως Κατ Ντένινγκς (Kat Dennings), είναι Αμερικανίδα ηθοποιός. Είναι γνωστή από τους πρωταγωνιστικούς ρόλους της στην κωμωδία του CBS 2 Broke Girls (2011-2017) και στις ταινίες υπερηρώων του Κινηματογραφικού Σύμπαντος της Marvel, Thor (2011) και Thor 2: Σκοτεινός Κόσμος (2013), καθώς και από τη μίνι σειρά του ίδιου franchise που προβλήθηκε στην πλατφόρμα της Disney+, WandaVision (2021).

Από την πρώτη της εμφάνιση στην υποκριτική το 2000, η Ντένινγκς εμφανίστηκε σε αρκετές ταινίες, συμπεριλαμβανομένων των Παρθένος, ετών 40 (2005), Μην Πυροβολείτε τη Γιαγιά 2 (2006), Η Επανάσταση του Τσάρλι (2007), Κουνελάκι από σπίτι (2008), Όταν ο Νικ ερωτεύτηκε τη Νόρα (2008), Defendor (2009) και Suburban Gothic (2014).

Εξωτερικοί σύνδεσμοι

 Επίσημος ιστότοπος
Νατάσα Χένστριτζ

Η Νατάσα Χένστριτζ () (15 Αυγούστου 1974) είναι Καναδή ηθοποιός και μοντέλο. Το 1995 απέκτησε αναγνωρισιμότητα με την πρώτη της εμφάνιση στο θρίλερ επιστημονικής φαντασίας Species, ενώ ακολούθησε το Species II και το Species III. Άλλοι σημαντικοί κινηματογραφικοί και τηλεοπτικοί ρόλοι περιλαμβάνουν τους Maximum Risk, The Whole Nine Yards, The Whole Ten Yards, Ghosts of Mars, She Spies, Eli Stone και Would Be Kings, για την οποία κέρδισε το Gemini Award Καλύτερης Ηθοποιού.

Η Henstridge γεννήθηκε στο Springdale, Newfoundland and Labrador στις 15 Αυγούστου 1974 και είναι η κόρη της Helen Henstridge, νοικοκυράς, και του Brian Henstridge, ιδιοκτήτη επιχείρησης κατασκευών. Μεγάλωσε στο Fort McMurray της Alberta με τον μικρότερο αδερφό της, Shane.

Εξωτερικοί σύνδεσμοι
 
 

Καναδές ηθοποιοί κινηματογράφου
Καναδές ηθοποιοί τηλεόρασης
Καναδοί μοντέλα
Εντίτα Γκούρνιακ

Η Εντίτα Αννα Γκούρνιακ (πολ. Edyta Anna Górniak, γενν. 14 Νοεμβρίου 1972, Ζιεμπίτσε) είναι Πολωνή τραγουδίστρια της ποπ με καριέρα που εκτείνεται σε τρεις δεκαετίες. Είναι γνωστή για την ευρεία ποικιλία στις φωνές που φτάνει περίπου τις τέσσερις οκτάβες. Η Γκούρνιακ ξεκίνησε ως ηθοποιός σε μιούζικαλ το 1990. Ερμήνευσε το πιο δημοφιλές μιούζικαλ στην πολωνική ιστορία, το υποψήφιο για βραβείο Τόνι Metro. Μετά την συμμετοχή της στον Διαγωνισμό Τραγουδιού της Eurovision 1994 η Górniak ξεκίνησε την καριέρα της ως τραγουδίστρια της ποπ. Έχει λάβει το Bronze Medal for Merit to Culture – Gloria Artis.

Παραπομπές

Εξωτερικοί σύνδεσμοι 

 Edyta Górniak – Official Site
 Message board

Πολωνές τραγουδίστριες
Πολωνοί τραγουδιστές ποπ
Αγγλόφωνοι τραγουδιστές από την Πολωνία
Συμμετέχοντες στο διαγωνισμό τραγουδιού Eurovision με την Πολωνία
Μίρα Αλέτσκοβιτς

Η Μίρα Αλέτσκοβιτς (2 Φεβρουαρίου 1924, Νόβι Σαντ - 27 Φεβρουαρίου 2008) ήταν Σέρβα και Γιουγκοσλάβα ποιήτρια.

Βιογραφία 
Έλαβε πτυχίο Σλαβικών Σπουδών στο Βελιγράδι και μετακόμισε για περαιτέρω σπουδές στη Σορβόννη. Συμμετείχε στο αριστερό κίνημα πριν από τον Β' Παγκόσμιο Πόλεμο. Κατά τη διάρκεια του Β' Παγκοσμίου Πολέμου στη Γιουγκοσλαβία συμμετείχε σε κινήσεις Γιουγκοσλάβων παρτιζάνων.  Στη Σοσιαλιστική Γιουγκοσλαβία κέρδισε σημαντική δημοτικότητα, ειδικά για την παιδική ποίηση και τα παρτιζάνικα τραγούδια. 

Τα έργα της έχουν μεταφραστεί σε περισσότερες από 20 γλώσσες.

Εργα 

 Συλλογές ποιημάτων
 Zvezdane balade, 1946
 Pionirsko proleće, 1955
 Prijatelji, 1956
 Lastavica, 1957
 Srebrni voz, 1963
 Sunčani soliteri, 1970
 Da život bude ljubav, 1972
 Sanjalica, 1975
 Ne mogu bez snova, 1980
 Staza srebrom izvezena, 1982

 Μυθιστορήματα
 Srebrna Kosa, 1953
 Zbogom velika tajno, 1960
 Zašto grdiš reku?
 Jutro

Παραπομπές

Εξωτερικοί σύνδεσμοι
 

Σέρβοι ποιητές
Σελίδες με μη επιθεωρημένες μεταφράσεις
Άγιος Νικόλαος Σμύνους Λακωνίας

Ο Άγιος Νικόλαος είναι χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Σμύνους , του δήμου Ανατολικής Μάνης, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα Καλλικράτης.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Λακεδαίμονος του νομού Λακωνίας, στο γεωγραφικό διαμέρισμα Πελοποννήσου.

Γεωγραφία
Ο Άγιος Νικόλαος είναι χωριό της δυτικής Λακωνίας. Βρίσκεται στις νοτιοανατολικές υπώρειες του Ταϋγέτου, βορειοδυτικά του Γυθείου και σε μέσο σταθμικό υψόμετρο 400. Απέχει 49 χλμ. περίπου Ν. της Σπάρτης. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 7,411 χμ² (2011).

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1835 και ορίστηκε έδρα της κοινότητας Μελιτίνης του νομού Λακωνίας. Το 1912 αποσπάστηκε από τον δήμο Μελιτίνης και ορίστηκε έδρα της κοινότητας Αγίου Νικολάου. Το 1996 αποσπάστηκε από την κοινότητα Αγίου Νικολάου και ορίστηκε έδρα του δήμου Αγίου Νικολάου. Με το ΦΕΚ 244Α - 04/12/1997 αποσπάστηκε από τον δήμο Αγίου Νικολάου και προσαρτήθηκε στον δήμο Σμύνους. Με το ΦΕΚ 87Α - 07/06/2010 αποσπάστηκε από τον δήμο Σμήνους  και προσαρτήθηκε στον δήμο Ανατολικής Μάνης.

Αξιοθέατα
Η εκκλησία του Αγίου Νικολάου στην κεντρική πλατεία του χωριού
Το Κέντρο Περιβαλλοντικής Εκπαίδευσης, σε αίθουσα του Δημαρχείου, όπου διοργανώνονται εκπαιδευτικά προγράμματα για μαθητές πρωτοβάθμιας και δευτεροβάθμιας εκπαίδευσης
Το Πυροβολείο, σε περίοπτη θέση στο υψηλότερο σημείο του χωριού
Το Κάστρο Μπαρδουνιάς, σε κορυφή λόφου κοντά στο χωριό

Σημειώσεις 
i.  Παρόλο που η ονομασία Σμύνους, διορθώθηκε σε Σμήνους ήδη από το 2001, στην επίσημη απογραφή του 2011 εξακολουθεί να διατηρείται η αρχική γραφή.

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
Εγκυκλοπαίδεια Πάπυρος Λαρούς, εκδ. 1963 (ΠΛ)
Περιοδικό «Διακοπές», εκδ. Δ.Ο.Λ.,  2010
Οργανισμός εκδόσεων «Ελλάδα», χάρτες (εκδ. Βαρελάς)
eetaa.gr

Χωριά του νομού Λακωνίας
Δήμος Ανατολικής Μάνης
Κασπάρ Μαρία φον Στέρνμπεργκ

Ο δούκας  Κασπάρ Μαρία φον Στέρνμπεργκ (επίσης: Caspar Maria, Count Sternberg, , , 1761, Πράγα - 1838, στο κάστρο Μπρέζινα) ήταν θεολόγος, ορυκτολόγος, γεωγνώστης, εντομολόγος και βοτανολόγος από τη Βοημία. Είναι γνωστός ως ο «Πατέρας της Παλαιοβοτανίας». Οι γονείς του ήταν ο κόμης Γιόχαν Νέπομουκ φον Στέρνμπεργκ και η κόμισσα Άννα Γιόσεφα Κολοβράτ-Κρακόφσκι .

Ίδρυσε το Εθνικό Μουσείο της Βοημίας στην Πράγα — η συλλογή ορυκτών, απολιθωμάτων και φυτικών δειγμάτων του αποτέλεσε τη βασική συλλογή του μουσείου  και θεωρείται ο ιδρυτής της σύγχρονης παλαιοβοτανίας. Από το 1820 ήταν φίλος με τον Γιόχαν Βόλφγκανγκ φον Γκαίτε.

Αρχικά φοιτητής θεολογίας, παρακολούθησε το Collegium anglicum στη Ρώμη, από όπου έλαβε χαμηλότερη χειροτονία. Εμπνευσμένος από τη νεοσυσταθείσα Βοτανική Εταιρεία του Ρέγκενσμπουργκ (1790), έγινε ένας άπληστος φυσιοδίφης, στη συνέχεια έγινε εξέχον μέλος της Εταιρείας, συμβάλλοντας στο Botanisches Taschenbuch (Βιβλίο Βοτανολογίας) και επίσης ιδρύοντας έναν βοτανικό κήπο στο Ρέγκενσμπουργκ. Το 1805, κατά τη διάρκεια παρατεταμένης παραμονής στο Παρίσι, συναντήθηκε με τον Αλεξάντερ φον Χούμπολτ και ήρθε υπό την επιρροή ορισμένων Γάλλων παλαιοντολόγων και βοτανολόγων. Στη συνέχεια, μετεγκαταστάθηκε σε ένα κτήμα στο Ράντνιτσε της Βοημίας. Εδώ, δημιούργησε έναν βοτανικό κήπο, και πραγματοποίησε σημαντική παλαιοβοτανική έρευνα σε πρόσφατα ανοιγμένα ανθρακωρυχεία που βρίσκονται στις γύρω περιοχές.  

Το βοτανικό γένος Sternbergia ονομάζεται προς τιμήν του.

Εκδόσεις 

 Abhandlung über die Pflanzenkunde στο Böhmen (τόμοι rwo 1817-1818) - Πραγματεία για τη βοτανική της Βοημίας.
 Briefwechsel (1820-1832) - (Αλληλογραφία) Johann Wolfgang von Goethe, Kaspar von Sternberg.  
 Versuch einer geognostisch-botanischen darstellung der flora der vorwelt (με τον August Karl Joseph Corda, 1820-1825; δύο τόμοι) - Προσπάθεια για μια γεωγνωστική- βοτανική περιγραφή της αρχέγονης χλωρίδας. 
 Ausgewählte Werke des Grafen Kaspar von Sternberg, 1902 - Επιλεγμένα έργα του κόμη Κάσπαρ φον Στέρνμπεργκ.
 Leben des Grafen Kaspar von Sternberg, 2010 - Η ζωή του Κόμη Κάσπαρ φον Στέρμπεργκ.

Η συνήθης συντομογραφία βοτάνων Sternb. εφαρμόζεται σε είδη που περιέγραψε.

Παραπομπές

Εξωτερικοί σύνδεσμοι 
 
 Το έργο Sternberg 

Βοημοί ευγενείς
Σελίδες με μη επιθεωρημένες μεταφράσεις
Φιλ Φόντεν

Ο Φίλιπ Γουόλτερ Φόντεν (28 Μαΐου 2000) είναι Άγγλος ποδοσφαιριστής ο οποίος αγωνίζεται ως μέσος για λογαριασμό της Μάντσεστερ Σίτι και της εθνικής ομάδας της Αγγλίας. Είναι αριστεροπόδαρος και αγωνίζεται και ως πλάγιος μέσος, πίσω ή δεξιά.

Ο Φοντέν αποφοίτησε από τις ακαδημίες της Μάντσεστερ Σίτι και αγωνίστηκε για πρώτη φορά επαγγελματικά το 2016. Το 2017 κέρδισε το χρυσό παπούτσι στο παγκόσμιο κύπελλο Κ-17 με την εθνική Αγγλίας Κ-17. Επίσης το 2017 κέρδισε το βραβείο Νεαρής Προσωπικότητας του έτους για τον αθλητισμού του BBC. Έκτοτε, ο Φόντεν έχει πραγματοποιήσει πάνω από 100 εμφανίσεις με το σύλλογο, κερδίζοντας 8 τρόπαια, ενώ έγινε και ο νεαρότερος παίκτης που έχει κερδίσει τη Πρέμιερ Λιγκ. Το 2019 κέρδισε το δεύτερό του πρωτάθλημα και έγινε ο νεαρότερος σκόρερ του συλλόγου στο Τσάμπιονς Λιγκ και ο νεαρότερος Άγγλος παίκτης που ήταν βασικός και σκόραρε στη φάση των αποκλεισμών της διοργάνωσης.

Ο Φόντεν έχει εκπροσωπήσει την Αγγλία σε πολλά επίπεδα νέων, σκοράροντας 19 γκολ σε 51 συμμετοχές. Η πρώτη του κλήση στην εθνική Αντρών έγινε τις 25 Αυγούστου 2020 και ακολούθησε η πρώτη του συμμετοχή στις 5 Σεπτεμβρίου 2020, σε αγώνα εναντίον της Ισλανδίας για το Κύπελλο των Εθνών.

Στις 5 Ιουνίου 2021, στην ανακοίνωση των ετήσιων βραβείων που δίνουν μετά το τέλος της σεζόν, δηλαδή για τη σεζόν 2020–21, αναδείχθηκε κορυφαίος νέος ποδοσφαιριστής της σεζόν.

Παραπομπές

Άγγλοι ποδοσφαιριστές
Μέσοι ποδοσφαιριστές
Ποδοσφαιριστές Εθνικής Αγγλίας Κ17
Ποδοσφαιριστές Εθνικής Αγγλίας
Ποδοσφαιριστές Μάντσεστερ Σίτι
Ποδοσφαιριστές Ευρωπαϊκού Πρωταθλήματος 2020
Ισότητα

Η Αρχή της Ισότητας είναι η κατάσταση στην οποία όλα τα άτομα σε μια συγκεκριμένη κοινωνία έχουν ίσα δικαιώματα και ελευθερίες, συμπεριλαμβανομένων των πολιτικών δικαιωμάτων και της ισότητας ευκαιριών, και είναι η βασική αρχή για το δημοκρατικό πολίτευμα. Σύμφωνα με τις αρχές της ισότητας, σε μία κοινωνία θα πρέπει να τηρούνται οι αξίες της Ισονομίας (ισότητα των ανθρώπων απέναντι στο νόμο), της Ισοπολιτείας (ίση πρόσβαση και συμμετοχή όλων στα δημόσια αξιώματα και τις αρχές), της Ισοκρατίας (το κράτος ανήκει εξ’ολοκλήρου σε όλους τους πολίτες) και της Ισηγορίας (ελευθερία του λόγου).  

Η κοινωνική ισότητα απαιτεί την απουσία επιβεβλημένων ορίων κοινωνικής τάξης ή κάστας και την ίση αντιμετώπιση σε άτομα με διαφορετικά χαρακτηριστικά. Σύμφωνα με τις αρχές αυτές, όλοι οι άνθρωποι είναι ισάξιοι, ανεξαρτήτου φύλου, εθνικότητας, ηλικίας, σεξουαλικού προσανατολισμού, κοινωνικής τάξης, εισοδήματος, γλώσσας, θρησκείας, ιδεολογίας και κατάστασης της υγείας του.